ג'ניפר גארנר

ג´ניפר אן גארנר (באנגלית: Jennifer Anne Garner; נולדה ב-17 באפריל 1972) היא שחקנית אמריקאית, זוכת פרס גלובוס הזהב ופרס גילדת שחקני המסך ומועמדת ארבעה פרסי אמי על תפקידה בסדרה "זהות בדויה". גארנר נולדה ביוסטון, טקסס שבארצות הברית. בת אמצעית לביל ופאט ואחות למליסה וסוזאנה. כשהייתה בת שלוש התחילה ללמוד בלט והתמידה בכך עד לנעוריה. בהיותה בת ארבע משפחתה עברה לווירג'יניה המערבית, ושם גרה גארנר עד סוף לימודיה במכללה. בתיכון היא למדה לנגן בסקסופון. באוניברסיטה התחילה ללמוד כימיה, עד שהבינה שמשחק יותר מעניין אותה ממדע, ועברה ללמוד דרמה. גארנר סיימה את לימודיה ב-1994. כשביקרה גארנר חברה בניו יורק ב-1995 החליטה לנסות את מזלה בתיאטרון. בניו יורק גארנר הרוויחה 150 דולר בשבוע בתור ממלאת מקום במחזה וקיבלה תפקידים בטלוויזיה במיני-סדרה "זויה". ב-1996, התארחה בפרק בסדרות "חוק וסדר" ו"ספין סיטי". ב-1997, שיחקה בתפקיד קטן בסרטו של וודי אלן "לפרק את הארי" ובסרט "מר מאגו" בכיכובו של לזלי נילסן. בשנת 1998 עברה ללוס אנג'לס, וקיבלה תפקיד ראשי בסדרה "Significant Others" אך הסדרה בוטלה לאחר שידורם של שלושה פרקים. באותה שנה, היא הופיעה בשלושה פרקים בסדרה "פליסיטי". ב-1999 היא התארחה בפרק בסדרה "המתחזה". בין השנים 1999-2000 היא שיחקה בתפקיד ראשי בסדרה "הזמן של חייך". בשנת 2000 היא שיחקה בסרט "אחי איפה האוטו שלי" בכיכובו של אשטון קוצ'ר. בשנת 2001 היא שיחקה בסרט "פרל הארבור" בכיכובו של בן אפלק בין השנים 2001–2006 היא שיחקה בתפקיד ראשי בסדרה זהות בדויה אשר זיכה אותה בפרס גלובוס הזהב לשנת 2002. ב-2002 שיחקה בסרט "תפוס אותי אם תוכל" בכיכובו של לאונרדו דיקפריו. ב-2003 היא שיחקה את דמותה של אלקטרה בסרט דרדוויל, שוב לצידו של בן אפלק וב-2005 היא שבה לשחק את דמותה בסרט "אלקטרה". בשנת 2004 היא כיכבה בקומדיה הרומנטית "פתאום 30". בשנת 2007 שיחקה בסרט "ג'ונו" ובמחזה סיראנו דה ברז'ראק בברודוויי. ב-2009, כיכבה בסרט "אקסיות לכל הרוחות" לצידו של מתיו מקונוהיי. בשנת 2010 שיחקה בסרט "יום האהבה". ב-2011 שיחקה בסרטים "חמאה" ו"ארתור". בשנת 2013 שבה לשחק לצידו של מקונוהיי בסרט "מועדון הלקוחות של דאלאס", והתארחה בסדרות ההנפשה "מרתה מדברת" ו"משפחת סימפסון". בשנת 2014 שיחקה בסרט לכל המשפחה "אלכסנדר והיום הנורא, האיום, המבאס והגרוע ממש" לצידו של סטיב קארל, ובסרט הספורט "יום הבוחר" בכיכובו של קווין קוסטנר. בשנת 2016 שיחקה בסרט הקומי "מר תשע נשמות" ובסרט "יום האם" לצידה של ג'ניפר אניסטון. ב-2018 כיכבה בסרט "נקמה חריפה", ושיחקה בסרט "באהבה, סיימון" את אמו של סיימון, תיכוניסט הומוסקסואל. בנוסף, היא שיחקה בתפקיד הראשי בסדרה "קמפינג". בשנת 2019 דובבה את דמותה של אמא בסרט "פלא של פארק". בנובמבר 2020 הצטלמה לסרט המדע בדיוני "הפרויקט של אדם" שיצא ב-2022 בנטפליקס. ב-2021 שיחקה בסרט "יום הכן". ב-2023 שיחקה בתפקיד הראשי במיני סדרה הדבר האחרון שהוא אמר לי. בשנת 1998 כששיחקה בסדרה "פליסיטי" הכירה גארנר בעלה הראשון, השחקן סקוט פולי, לו הייתה נשואה בין 19 באוקטובר 2000 ל-30 במרץ 2004. מאמצע 2003 ועד יולי 2004 יצאה עם השחקן מייקל ורטן. היא החלה לצאת עם השחקן בן אפלק ביולי 2004. ביום הולדתה ה-33 אפלק הציע לה נישואים, והזוג התחתן ב-29 ביוני 2005. לזוג שתי בנות ובן. 10 שנים לאחר שנישאו, ב-30 ביוני 2015, הודיעו הזוג על גירושיהם. במהלך הנישואים ולאחר מכן, סייעה גארנר לאפלק עם ההתמכרות שלו לאלכוהול. היא יצאה עם איש העסקים ג'ון מילר מאמצע 2018 עד אוגוסט 2020. ב-2019 מגזין פיפל בחר בה כ"האישה היפה ביותר". ג'ניפר גארנר, ברשת החברתית פייסבוק ג'ניפר גארנר, ברשת החברתית אינסטגרם ג'ניפר גארנר, במסד הנתונים הקולנועיים IMDb (באנגלית) ג'ניפר גארנר, באתר "אידיבי", מאגר הידע העברי לקולנוע ישראלי ועולמי ג'ניפר גארנר, באתר AllMovie (באנגלית) ג'ניפר גארנר, באתר Rotten Tomatoes (באנגלית) ג'ניפר גארנר, באתר Box Office Mojo (באנגלית) ג'ניפר גארנר, באתר Metacritic (באנגלית) ג'ניפר גארנר, במסד הנתונים הקולנועיים KinoPoisk (ברוסית) ג'ניפר גארנר, באתר Last.fm (באנגלית) ג'ניפר גארנר, באתר AllMusic (באנגלית) ג'ניפר גארנר, באתר MusicBrainz (באנגלית) ג'ניפר גארנר, באתר Songkick (באנגלית) שני לאובר, ג'ניפר גארנר: "בן אפלק התרשם מגל גדות", באתר ynet, 23 בספטמבר 2014 איילה אור־אל, יודעת להיות גם קשוחה, באתר "ידיעות אחרונות", 5 בספטמבר 2018 ענבל חננאל, במציאות כמו על המסך: הכוכבים הבלתי נפרדים, במדור "פנאי פלוס" באתר ynet‏, 9 באוגוסט 2020 Every Kids’ Choice 2024 Winner!, Nick (באנגלית)